พบบิ๊กล็อต JSP ภาคเช้า ราคาสูงกว่ากระดาน จับตา! ผู้ถือหุ้นใหญ่เบอร์ 1 ทิ้งหุ้น 11%
พบบิ๊กล็อต JSP ภาคเช้า 345.60 ลบ. สูงกว่ากระดาน จับตา! ผู้ถือหุ้นใหญ่เบอร์ 1 ทิ้งหุ้นกว่า 11%
2 มี.ค. 2561

ผู้สื่อข่าวรายงานว่า การซื้อขายภาคเช้าวันนี้ (2 มี.ค.2561) รายการสรุปซื้อขายกระดานรายใหญ่ (Big lot) ของหุ้นบริษัท เจ. เอส. พี. พร็อพเพอร์ตี้ จำกัด (มหาชน) หรือ JSP จำนวน 3 รายการ ปริมาณ 480 ล้านหุ้น คิดเป็นสัดส่วน 11.43% มูลค่ารวม 345.60 ล้านบาท ราคาเฉลี่ย 0.72 บาทต่อหุ้น ซึ่งเป็นราคาที่สูงกว่ากระดานซื้อขาย
โดยราคาหุ้น JSP ปิดตลาดภาคบ่ายอยู่ที่ 0.69 บาท บวก 0.01 บาท หรือ 1.47%
ทั้งนี้จากการตรวจสอบข้อมูลภาพรวมผู้ถือหุ้น ล่าสุด ณ วันที่ 9 ส.ค.60 “ข่าวหุ้นธุรกิจออนไลน์” พบว่า JSP มีโครงสร้างผู้ถือหุ้นรายใหญ่ที่ถือหุ้นสูงกว่า 480 ล้านหุ้น เพียงรายเดียวเท่านั้น  คือ นายทนงศักดิ์ มโนธรรมรักษา ผู้ถือหุ้นใหญ่อันดับ 1 ถือหุ้นอยู่ทั้งหมด 1,217 ล้านหุ้น หรือคิดเป็นสัดส่วน 28.99% จึงเป็นไปได้ว่าอาจเป็นการทำรายการของผู้ถือหุ้นใหญ่อันดับที่ 1
อย่างไรก็ตามหากมีความคืบหน้าในประเด็นดังกล่าว “ข่าวหุ้นธุรกิจออนไลน์” จะรายงานให้ทราบในครั้งต่อไป
สำหรับโครงสร้างผู้ถือหุ้นใหญ่อันดับที่ 1-5 ของ JSP มีดังนี้
(ภาพรวมข้อมูลผู้ถือหุ้น ณ วันที่ 04/05/2560)